CELEX: 22002D0061
Language: hr
Date: 2002-05-31 00:00:00
Title: Odluka Zajedničkog odbora EGP-a br. 61/2002 od 31. svibnja 2002. o izmjeni Priloga XX. (Okoliš) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               228
            
         22002D0061
   
               L 238/28
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 61/2002
   od 31. svibnja 2002.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu izmijenjen je Odlukom Zajedničkog odbora EGP-a br. 41/2002 od 19. travnja 2002. (1).
            
         
               (2)
            
            
               Uredba Vijeća (EZ) br. 120/97 od 20. siječnja 1997. kojom se izmjenjuje Uredba (EZ) br. 259/93 o nadzoru i kontroli pošiljaka otpada koje se otpremaju unutar Europske zajednice, ulaze u nju, ili iz nje izlaze (2), treba se unijeti u Sporazum.
            
         
               (3)
            
            
               Učinak Uredbe (EZ) br. 120/97 je zabrana izvoza radi oporabe određenog otpada u države osim onih na koje se primjenjuje Odluka Organizacije za ekonomsku suradnju i razvoj (Odluka OECD-a).
            
         
               (4)
            
            
               Takav izvoz dozvoljen je za Lihtenštajn u skladu s člankom 16. stavkom 1. Uredbe (EEZ) br. 259/93.
            
         
               (5)
            
            
               Prilagodbe Uredbe (EEZ) br. 259/93 trebaju se uskladiti nakon pristupanja Republike Austrije, Republike Finske i Kraljevine Švedske Europskoj uniji,
            
         ODLUČIO JE:
   Članak 1.
   U točku 32.c (Uredba Vijeća (EEZ) br. 259/93) Priloga XX. Sporazumu dodaje se sljedeća alineja:
   
               „—
            
            
               
                  397 R 0120: Uredba Vijeća (EZ) br. 120/97 od 20. siječnja 1997. (SL L 22, 24.1.1997., str. 14.).”
            
         Članak 2.
   Prilagodbe u točki 32.c Priloga XX. Sporazumu zamjenjuju se sljedećim:
   
      „U članku 16. stavku 1., točka (a) glasi: ‚države na koje se primjenjuje Odluka OECD-a i Lihtenštajn’;
      Island i Norveška započinju s primjenom mjera potrebnih za njihovu sukladnost s odredbama Uredbe, počevši od 1. siječnja 1995.
      Lihtenštajn započinje s primjenom mjera potrebnih za njegovu sukladnost s odredbama članaka 2., 40., 41. i 42. Uredbe počevši sa 1. srpnjem 1996.”
   
   Članak 3.
   Tekstovi Uredbe (EZ) br. 120/97 na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 4.
   Ova Odluka stupa na snagu 1. lipnja 2002., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a (3).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 31. svibnja 2002.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 154, 13.6.2002., str. 28.
   
      (2)  SL L 22, 24.1.1997., str. 14.
   
      (3)  Nisu naznačeni ustavni zahtjevi.